Vlag van Ghana

Die **nasionale vlag van die Ghana** is op 6 Maart 1957 amptelik in gebruik geneem (dit is die datum wat Ghana onafhanklik van die Verenigde Koninkryk verkry het). Die vlag vertoon ’n rooi-geel-groen driekleur (die Pan-Afrika kleure) met ’n swart ster in die middel van die geel baan.

## Simboliek 
Die kleure van die Ghanese vlag (die Pan-Afrika kleure) simboliseer die land se onderlinge band en onafhanklikheid van Afrikalande. Baie ander Afrikalande het die kleure van die Ethiopiese vlag in gebruik geneem, waarvan Ghana die eerste was om dit te doen.

Elke kleur op die vlag het ook ’n simboliese betekenis. Rooi stel die bloed van diegene voor wat om onafhanklikheid geveg het (wat ironies is aangesien Ghana op ’n vreedsame manier onafhanklikheid verkry het), geel (goud) stel die rykdom van Ghana se natuurlike hulpbronne voor (die naam *Goudkus*, soos die belangrikste deel van Ghana onder Britse bewind geheet het is ’n goeie aanduiding), groen stel die woude en vrugbare akkers van die land voor en die vyfpuntige swart ster stel die vryheid van Afrika voor.

## Geskiedenis 
Tussen 1821 en 1877 het dit deel uitgemaak van Brits-Wes-Afrika en is ’n vlag van die kolonie gebruik (’n blou Britse vaandel) met die koloniale embleem. As afsonderlike Britse kolonie (1877 tot 1957) was die naam van die gebied die Goudkus. ’n Blou Britse vaandel met die koloniale wapen van die Goudkus aan die wapperkant is toe amptelik gebruik. Op die koloniale wapen staan ’n olifant voor ’n palmboom en ’n groen berglandskap. Onder die olifant staan in rooi letters die voorletters van die gebied (G.C.). Gambië, Nigerië (toe die Lagos-kolonie) en Sierra Leone, ook voormalige Britse kolonies, het dieselfde koloniale wapen gebruik maar met hul eie voorletters daarop (G., L. en S.L. onderskeidelik).

Enkele jare na onafhanklikheidwording is die geel in die vlag na wit verander, wat die kleur van die Convention People’s Party was. Hierdie verandering is in 1966 ongedaan gemaak.

Lêer:Flag of Ashanti.svg|  Vlag van die Asjantiryk (1670–1902 en 1935–1957)
Lêer:Flag of the British West Africa Settlements (1870–1888).svg|  Vlag van Brits-Wes-Afrika (1870–1888)
Lêer:Flag of the Governor-in-chief of the British West Africa Settlements (1870–1888).svg|  Vlag van die Britse goewerneur (1870–1888)
Lêer:Flag of the Gold Coast (1877–1957).svg|  Vlag van die Goudkus (1877–1957)
Lêer:Flag of the Governor of the Gold Coast (1877–1957).svg|  Vlag van die Britse goewerneur van die Goudkus (1877–1957)
Lêer:Togolandflag.png|   Voorgestelde Vlag van Togoland (1914)
Lêer:Flag of Ghana.svg|  Vlag van Ghana (1957–1958)
Lêer:Flag of the Union of African States (1958-1961).svg|  Vlag van die Unie van Afrika-state (November 1958 tot April 1961)
Lêer:Flag of the Union of African States (1961-1962).svg|  Vlag van die Unie van Afrika-state (April 1961–1962)
Lêer:Flag of Ghana.svg|  Vlag van Ghana (1962–1964)
Lêer:Ghana flag 1964.svg|   Nationale vlag (1964–1966)
Lêer:Flag of Ghana.svg|  Vlag van Ghana (sedert 1966)

## Ander vlae 

Lêer:Civil Air Ensign of Ghana.svg|Burgerlike lugvaartvaandel van Ghana
Lêer:Air Force Ensign of Ghana.svg|Vaandel van die Ghanese Lugmag
Lêer:Presidential Standard of Ghana.svg|Ghanese Presidentsvlag
Lêer:Flag of the Ewe people.svg|Vlag van die Ewe
Lêer:Flag of the Hausa people.svg|Vlag van die Hausa
Lêer:Flag of the Yoruba people.svg|Vlag van die Joroeba

## Sien ook 
## Eksterne skakels 
*  Ghana by *Flags of the World*
*